John Sandberg

John Sandberg Lindø Jensen også kjent som bare John Sandberg (født 4. januar 1977 i Randers) er en dansk fotballspiller som for øyeblikket spiller for den danske klubben Hellerup IK. Hans posisjon på fotballbanen er som forsvarsspiller, men han har også blitt brukt på midtbanen. Jensen har flere kamper på alderstebestemte landslag for Danmark.

 Karriere 
John Jensen startet sin karriere med ungdomsfotball hos Vorup og Randers Freja før han skrev under på en kontrakt med AGF i 1994. Etter å ha spilt over 119 kamper og skåret 13 mål for klubben dro han videre til den lokale konkurrenten Silkeborg IF, hvor han skrev under på en treårskontrakt og uttalte at han ønsket nye sportslige utfordringer.Aarhus.dk – John Jensen på kontrakt i Silkeborg (Av Jesper Engmann – Publisert 28. mai 2002, besøkt 9. april 2009)

På sommeren 2003 dro Jensen på en utlånsavtale til norske Hamarkameratene under Ståle Solbakkens ledelse. Her fikk han elleve kamper og bidro til at Hamarlaget rykket opp til Tippeligaen på senhøsten 2003.Berlingske Tidende.dk – John Jensen formentlig tilbage til Silkeborg (Publisert 23. september 2003, besøkt 9. april 2009) Etter å ha vendt tilbake til Silkeborg og hjulpet klubben opp på øverste nivå i samme sesong meldte Jensen sommeren 2004 overgang til Randers FC, hvor han skrev under på en toårskontrakt.Randersfc.dk – John Jensen til Randers FC  (Besøkt 9. april 2009)

Etter to år og over 70 kamper samt cupfinalegull i 2006 med Randers meldte Jensen, som fra da av kun brukte sitt andre etternavn Sandberg, at han ville avslutte fotballkarrieren til fordel for en karriere innenfor politiet.TV2.dk – John Sandberg går til politiet (Publisert 6. november 2006, besøkt 9. april 2009) Jensen spilte sin siste kamp på toppnivå mot FC København i slutten av november 2006.Politiken.dk – Randers-spiller: Fantastisk atmosfære i Parken (Av Allan Hougaard – Publisert 26. november 2006, besøkt 9. april 2009), men meldte allerede i begynnelsen av januar 2007 overgang til førstedivisjonsklubben Hellerup IK hvor han kunne kombinere fotballen med utdanning.Bold.dk – John Sandberg til HIK (Publisert 4. januar 2007, besøkt 9. april 2009)

 Meritter 
AGF
 Cupmester 1996
Randers FC
 Cupmester 2006

 Referanser 

 Eksterne lenker 

 NIFS.no – Jensens spillerprofil hos Norsk & Internasjonal Fotballstatistikk
 HamKam.no – Jensens spillerprofil hos Hamarkameratene

Kategori:Danske fotballspillere
Kategori:Fotballspillere for Aarhus GF
Kategori:Fotballspillere for Silkeborg IF
Kategori:Fotballspillere for HamKam
Kategori:Fotballspillere for Randers FC
Kategori:Fødsler i 1977